കാട്ടാനകള് 6 ഏക്കര് സ്ഥലത്തെ കൃഷി നശിപ്പിച്ചു മണ്ണാര്ക്കാട് : തിരുവിഴാംകുന്ന് കരടിയോട്ടില് കാട്ടാന ശല്യം. നെല്കൃഷി ചവിട്ടി നശിപ്പിച്ചു. വന്യമൃഗങ്ങളുടെ ശല്യം കാരണം കര്ഷകര് കൃഷി ഉപേക്ഷിക്കുകയാണ്. ഇത്തവണ നെല്കൃഷിയാണ് കാട്ടാനകള് ചവിട്ടി നശിപ്പിച്ചത്. രണ്ട് കാട്ടാനകള് ഉണ്ടായിരുന്നെന്നാണ് കര്ഷകര് പറയുന്നു. കൃഷിവകുപ്പിന്റെ സഹായത്തോടെ ചെയ്ത ആറ് ഏക്കര് സ്ഥലത്തെ കൃഷിയാണ് ആനകള് നശിപ്പിച്ചത്. കോട്ടോപ്പാടം ഗ്രാമപഞ്ചായത്ത് മുന് പ്രസിഡന്റ് ഇല്യാസ് താളിയിലിന്റെയും സുഹൃത്ത് ഓടക്കുഴിയില് മുഹമ്മദ് ബഷീറിന്േറയും നെല്കൃഷിയാണ് കാട്ടാനകള് നശിപ്പിച്ചത്. കാട്ടാനകള് ഇറങ്ങി കൃഷി നശിപ്പിക്കുന്നതിനെതിരെ വനംവകുപ്പ് ഇടപെട്ട് ഫെന്സിംഗ് ഉള്പ്പെടെയുള്ള നടപടികള് സ്വീകരിക്കണമെന്ന് കര്ഷകര് ആവശ്യപ്പെട്ടു. The post കാട്ടാനകള് 6 ഏക്കര് സ്ഥലത്തെ കൃഷി നശിപ്പിച്ചു first appeared on MalayalamExpressOnline.